No mires a los ojos

No mires a los ojos (Ne rigardu al okuloj) estas hispana trilera filmo reĝisorita de Félix Viscarret kaj bazita sur la romano Desde la sombra (El la ombro) de 2016 de Juan José Millás. Ĉefaktoroj estas Paco León kaj Leonor Watling.

Intrigo
​Damián estas maldungita post 20 jaroj de laboro en la sama entrepreno. Li reagas fuĝante kolere kaj kaŝiĝas en ŝranko kiu jam estas ŝarĝita en kamioneto. La ŝranko kun Damián ene estas liverita en la hejmo de Lucía kaj Fede, paro kiu vivas kun adoleska filino, María. Neintencite, Damián decidas resti kun la familio kaj iĝas mistera fantomo kiu spionas el la fundo de la ŝranko la familion, kaj aparte la virinon Lucía, kiu suferas de mensa misordo; fakte ŝi konstatas iom la ekzistadon de la fantomo, kiu fakte purigas la vazaron kaj faras ripareton en la hejmo. Ŝi supozas, ke temas pri ŝia ĝemela frato, kiu mortis pro vespopikado, al kio li, ŝi mem kaj ŝia edzo estas alergiaj.​ Paralele la tutan rakonton estas la temo de spektakla televida programo, en kiu Damián rakontas sian sperton al cinika ĵurnalisto. El la ŝranko Damián spionas la intimecon de la roluloj, de Lucía, kaj poste de ŝia edzo kiu ricevas sian amatinon en la dormoĉambro.
​

Geaktoraro kaj roluloj
 Paco León kiel Damián
 Leonor Watling kiel Lucía
 Àlex Brendemühl kiel Fede
 Susana Abaitua kiel Paula
 María Romanillos kiel María
 Juan Diego Botto kiel Sergio O'Kane
 Marcos Ruiz kiel Raúl
 Iñaki Gabilondo kiel Iñaki Gabilondo

Eksteraj ligiloj
 en imdb

Kategorio:Hispanlingvaj filmoj
Kategorio:Filmoj aperintaj en 2022
Kategorio:Trileraj filmoj
Kategorio:Hispanaj filmoj
Kategorio:Dramaj filmoj